Много родители се въртят в порочен кръг.
С нарастването на трафика опасностите на пътя се увеличават, което води до все по-голяма несигурност за техните деца.
Затова родителите предпочитат да ги закарат с кола до училище.
Това причинява още по-голям трафик около училищата.
Играта на трафик-змията е решение за разкъсване на този порочен кръг
чрез стимулиране на ходенето да училище пеша, с колело или с градски транспорт или споделено пътуване с автомобил.
Играта е проста.
Две седмици преди да започне играта всяко училище установява изходната ситуация.
Чрез въпросници учителите отбелязват как децата идват на училище.
Тази базова информация им помага да набележат своите цели.
Те представляват процента устойчиви пътувания, които класа или училището се стремят да постигнат.
По време на играта, която продължава две седмици, децата получават точки всеки път, когато се придвижват устойчиво до училище.
Това означава ходене пеша, с колело, с градски транспорт или споделено пътуване с кола.
Точките се поставят на голям зелен стикер. Максималният брой точки зависи от поставените цели.
Когато класът запълни един стикер, той се лепи на училищния банер със змията.
Банерът се поставя на достъпно за всички място!
Постигането на определени места от банера се награждава.
Наградите могат да бъдат ябълка, повече време за игра, удължено междучасие, ден без домашно и т.н.
Когато децата стигнат главата на змията и училищната цел е постигната, те печелят по-голяма награда.
Учителите провеждат финалното проучване три седмици след края на играта.
Така училището може да оцени ефекта от играта.
Въпросниците се попълват преди, по време на и след кампанията и резултатите от измервателните формуляри се подават онлайн за изчисление на по-нататъшните резултати.
Виждате ли колко е лесно?
Играта на трафик-змията е удоволствие, забава и е лесна за изпълнение. Нещо повече - децата, учителите и родителите я харесват!
Присъединете се и вижте как TSG може да помогне и да направи училището по-безопасно и устойчиво място за вашите деца.